എ.സി റോഡ് പുനരുദ്ധാരണം റിട്ട് ഹര്ജി ഫയലില് സ്വീകരിച്ചു കുട്ടനാട്: ആലപ്പുഴചങ്ങനാശ്ശേരി റോഡിന്റെ പുനരുദ്ധാരണ പ്രവര്ത്തനത്തിന്റെ ഭാഗമായി നിര്മ്മിക്കുന്ന സെമി എലിവേറ്റഡ് പാത ഉപേക്ഷിക്കുക, എ.സി റോഡ് പൂര്ണമായും ഉയര്ത്തി പണിയുക, അശാസ്ത്രീയവും പാരിസ്ഥിതിക സാമൂഹിക ആഘാത പഠനം നടത്താതെയുള്ള നിര്മാണ പ്രവര്ത്തനങ്ങള് അവസാനിപ്പിക്കുക, എ.സി കനാല് തുറക്കുക തുടങ്ങിയ കാര്യങ്ങള് ഉന്നയിച്ച് കുട്ടനാട് എസ്.എന്.ഡി.പി യൂണിയനും കുട്ടനാട് സാമുദായിക ഐക്യവേദിയും വ്യാപാരി വ്യവസായി ഏകോപന സമിതിയും ചേര്ന്ന് കേരള ഹൈക്കോടതിയില് നല്കിയ റിട്ട് ഹര്ജി ഫയലില് സ്വീകരിച്ചു. എതിര് കക്ഷികളായ കേരള ഗവണ്മെന്റ്, കെ.എസ്.ടി.പി പ്ര?ജക്റ്റ് മാനേജര് , ചീഫ് എന്ജിനീയര്, എക്സിക്യൂട്ടീവ് എന്ജിനീയര്, ഊരാളുങ്കല് സര്വീസ് സൊസൈറ്റി എന്നിവര്ക്ക് കോടതി നോട്ടീസ് അയച്ചു. ഇതുമായി ബന്ധപ്പെട്ട്പല നിവേദനങ്ങളും അധികാരികള്ക്ക് നല്കിയെങ്കിലും യാതൊരുവിധ അനുകൂല നടപടിയും ലഭിക്കാത്തതിനാലാണ് സന്തോഷ് ശാന്തി, ഫാ. ജോസഫ് കൊച്ച് ചിറ, പ്ര?ഫ. കെ പി നാരായണപിള്ള, ജേക്കബ് ജോസഫ് എന്നിവര് ചേര്ന്ന് ഹര്ജി ഫയല് ചെയ്തത്.